ai4bharat/Pralekha huggingface dataset:
సాంస్కృతిక మంత్రిత్వ శాఖ
గణతంత్ర వేడుకల్లో ప్రదర్శన ఇవ్వనున్న వందే భారతం 2.0 కళాకారులతో శ్రీ జి.కిషన్ రెడీ భేటీ
కర్తవ్య పథ్ లో గణతంత్ర దినోత్సవ వేడుకల కోసం ఆకర్షణీయ కార్యక్రమాలతో అలరిస్తున్న సాంస్కృతిక మంత్రిత్వ శాఖ
వందేభారతం కార్యక్రమం ఏక్ భారత్ శ్రేష్ఠ భారత్కు గొప్ప, శక్తివంతమైన ఉదాహరణ: శ్రీ జి. కిషన్ రెడ్డి
రిపబ్లిక్ డే పరేడ్ సందర్భంగా కర్తవ్యపథ్ లో ప్రదర్శించే వందేభారతం 2.0 కళాకారులతో సంభాషించడానికి కేంద్ర సాంస్కృతిక, పర్యాటక, ఈశాన్య రాష్ట్రాల అభివృద్ధి శాఖ మంత్రి శ్రీ జి.కిషన్ రెడ్డి నిన్న ఇందిరాగాంధీ స్టేడియంను సందర్శించారు.
ఈ పోటీ లో ఎంపికైన 479 మంది కళాకారులు 2023 గణతంత్ర దినోత్సవ వేడుకల సందర్భంగా 'నారీ శక్తి' ఇతివృత్తంగా ప్రదర్శన ఇస్తారు.
ఈ సందర్భంగా శ్రీ కిషన్ రెడ్డి మాట్లాడుతూ ఈ ఘనమైన పరేడ్లో 'వందే భారతం నృత్యోత్సవం' పోటీల కింద ఎంపికైన కళాకారులు ప్రదర్శనలిచ్చి భారతదేశ విభిన్న సాంస్కృతిక, కళాత్మక వారసత్వాన్ని ప్రపంచానికి పరిచయం చేస్తారని అన్నారు. ఈ కార్యక్రమం ఏక్ భారత్ శ్రేష్ఠ భారత్కు గొప్ప, శక్తివంతమైన ఉదాహరణ అని ఆయన అన్నారు. ఈ సంవత్సరం కర్తవ్యపథ్ లో జాతీయ స్థాయి గణతంత్ర దినోత్సవ వేడుకల సందర్భంగా సాంస్కృతిక మంత్రిత్వ శాఖ రంగురంగుల ఆకర్షణీయమైన శకటాన్ని ప్రదర్శిస్త్తోంది. భవిష్యత్ లో జరిగే వందేభారతం నృత్య పోటీ లు ఇంకా మెరుగుపరచడం కోసం అభిప్రాయాలను తెలియజేయాలని పాల్గొనేవారిని ఆయన కోరారు.
శక్తి రూపేణా సంస్థితా అనే పేరుతో ప్రదర్శించే సాంస్కృతిక శాఖ శకటం వెనుక శక్తి ఆరాధన ఇతివృత్తం ఉందని సాంస్కృతిక శాఖ కార్యదర్శి గోవింద్ మోహన్ అన్నారు.
నాట్యానికి సంగీతం రాజా భవతారిణి, అలోకనంద దాస్ గుప్తా స్వరపరిచారని, కూర్పు హిందుస్థానీ, కర్నాటిక్ , సమకాలీన జాజ్ అంశాలతో కూర్చి ఉందని తెలియజేశారు.
ఆరోగ్య, కుటుంబ సంక్షేమ మంత్రిత్వ శాఖ
హెచ్ ఐ వి/ఎయిడ్స్ నియంత్రణపై ఐరాస సర్వప్రతినిధి సభ
75వ సమావేశంలో డాక్టర్ హర్ష వర్ధన్ ప్రసంగం
హెచ్ ఐ వి మీద పోరులో మనందరిదీ ఒకటే మాట: డాక్టర్ హర్షవర్ధన్
“దాదాపు 14 లక్షలమందికి భారత్ యాంటీ రెట్రో వైరల్ చికిత్స ఉచితంగా అందిస్తోంది”
వచ్చే పదేళ్ళలో ఎయిడ్స్ కనుమరుగు కావాలంటే
హెచ్ ఐ వి వ్యాప్తి సున్నా అయ్యేలా చూడాలి
75వ ఐక్యరాజ్యసమితి సర్వసభ్య సమావేశంలో వర్చువల్ పద్ధతిలో పాల్గొని కేంద్ర ఆరోగ్య, కుటుంబ సంక్షేమ శాఖామంత్రి డాక్టర్ హర్షవర్ధన్ ప్రసంగించారు. హెచ్ ఐ వి/ఎయిడ్స్ మీద సంస్థ నిర్ణయాన్ని అమలు చేసే కమిటీ చేసిన 75/260 తీర్మానం మీద ఆయన ప్రసంగించారు
ఆయన ప్రసంగం ఇలా సాగింది:
ఈరోజు ప్రతిష్ఠాత్మకమైన ఐక్యరాజ్యసమితి సర్వప్రతినిధి సభ వేదికమీద మాట్లాడటం గౌరవప్రదంగా భావిస్తున్నాను. మా ప్రభుత్వం తరఫున మీ అందరికీ ధన్యవాదాలు తెలియజేస్తూ, ఈ సమావేశాన్ని ఏర్పాటు చేసినవారిని అభినందిస్తున్నాను. ఎయిడ్స్ మీద ఏర్పాటైన ఈ ఉన్నత స్థాయి సమావేశంలో భారతదేశం పాలుపంచుకోవటం ఆనందం గాను, ప్రతిష్ఠాత్మకంగాను ఉంది. హెచ్ ఐ వి మహమ్మారి అదుపులోనే ఉందని అనిపించినప్పటికీ ఇలాంటి మహమ్మారులు మళ్ళీ మళ్ళీ వచ్చే అవకాశం ఉంది గనుక అత్యంత అప్రమత్తంగా ఉంటూ సకాలంలో నివారణ చర్యలు తీసుకోవాల్సిన అవసరం ఉంది.
కోవిడ్ సంక్షోభ సమయంలో నిస్వార్థ సేవలందించినవారందరికీ ఈ సందర్భంగా అభినందిస్తున్నాను. ఇలాంటి విపత్కర సమయంలో సైతం హెచ్ ఐ వి బాధితులకు వైద్య సేవలు నిత్యం కొనసాగేలా కృషి చేయటం చాలా గొప్ప విషయం. ఎన్ని జాగ్రత్తలు తీసుకున్నాఈ కరోనా సమయంలో మరణించిన హెచ్ ఐ వి/ ఎయిడ్స్ బాధితులకు నివాళులర్పిస్తున్నాను.
సంక్షోభానికి స్పందించిన తీరులో భారతదేశం తన బలమైన రాజకీయ నాయకత్వాన్ని ప్రదర్శిమ్చింది. అసమానతలను పరిష్కరించగలిగింది. పౌరసమాజాన్ని, అభివృద్ధి భాగస్వాములను భాగస్వాములను చేయటం ద్వార కోవిడ్ ప్రభావం హెచ్ ఐ వి బాధితులమీద పడకుందా భారత్ చాలా వేగంగా, సానుకూలంగా స్పందించింది. భారత్ లో 2017 నాటి హెచ్ ఐవి, ఎయిడ్స్ నిరోధక, నియంత్రన చట్టం బాధితులను కాపాడటానికి, మానవహక్కుల రక్షణ కలిగించటానికి ఒక చట్టపరమైన చట్రాన్ని రూపొందించింది.
భారతదేశందాదాపు 14 లక్షలమందికి యాంటీ రెట్రో వైరల్ చికిత్స అందిస్తోంది. ఆఫ్రికాలో ఎయిడ్స్ తో బాధపడే వారికి భారతదేసపు ఔషధాలు అందుతున్నాయి. సులభంగా చేరుకోలేని జనాభాకు, రిస్క్ ఉన్న జనాభాకు అందటానికి జాతీయ ఎయిడ్స్ నియంత్రణ కార్యక్రమం విశేషంగా కృషి చేస్తోంది. హెచ్ ఐ వి బాధితులను క్రమంగా సురక్షితమైన యాంటీ రెట్రో వైరల్ మందుల వైపు నడిపిస్తున్నాం.
వైరల్ లోడ్ పరీక్షాకేంద్రాల సంఖ్య పెంచాం. తల్లి నుంచి బిడ్డకు సంక్రమించకుండా హెచ్ ఐ వి కౌన్సిలింగ్, పరీక్షలు, తొలిదశలోనే గుర్తించటం లాంటి సౌకర్యాలు పెంచాం. అందరి ఎదుగుదలకోసం కలసి పనిచేద్దామన్న భారత ప్రభుత్వ విధానానికి అనుగుణంగా జాతీయ ఎయిడ్స్ నియంత్రణ పథకం ప్రభుత్వ, ప్రైవేట్ సంస్థల సహకారం అందుకోవటానికి అవగాహనాఒప్పందాలు కుదుర్చుకుంది. ఈ భయంకర వ్యాధితో బాధపడుతున్నవారిని 100% అందుకోవటానికి భారత్ కృషిచేస్తోంది.
పదేళ్లలో ఎయిడ్స్ ను సమూలంగా అంతం చేయాలన్న లక్ష్య సాధనకు ఇంకా కేవలం 115 నెలలే ఉండగా ముందుగా హెచ్ ఐ వి సంక్రమణను సున్నా స్థాయికి తీసుకురావాల్సిన అవసరం ఉందని గుర్తించాం. మా ముందు సుదీర్ఘ యాత్ర ఉంది. ఎదురయ్యే సవాళ్ళను ముందుగానే గుర్తించటం, లోపాలు భర్తీచేయటం, కార్యక్రమాన్ని మెరుగ్గా తీర్చిదిద్దటం, పరిజ్ఞానాన్ని ఇతరులకు పంచటం, మెరుగైన ఆచరణ విధానాలు అవలంబించటం ద్వారా సుస్థిరాభివృద్ధి లక్ష్యాలు సాధించటం తక్షణ కర్తవ్యం. ఈ పోరులో మనందరిదీ ఉమ్మడి లక్ష్యం.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఆగ్రో ఎంఎస్ఎంఈ విధానంపై కసరత్తు చేస్తున్న కేంద్ర ఎంఎస్ఎంఈ మంత్రిత్వ శాఖ : శ్రీ నితిన్ గడ్కరీ
పారిశ్రామిక సమూహాలు, లాజిస్టిక్ పార్కులలో భవిష్యత్తులో పెట్టుబడులు పెట్టడానికి అవకాశంగా ఢిల్లీ-ముంబై గ్రీన్ ఎక్స్ప్రెస్ హైవే కొత్త అమరికపై నొక్కి చెప్పిన మంత్రి
ఆరోగ్యం, సౌందర్య పోషణ సంబంధించిన పరిశ్రమల్లో విదేశీ ఉత్పత్తుల బదులు భారతీయ ఆయుర్వేద ఉత్పత్తులను ప్రోత్సహించాలని సూచించిన శ్రీ గడ్కరీ
స్థానిక ముడి పదార్థాలను ఉపయోగించి ఉత్పత్తులను తయారు చేయడానికి గ్రామీణ, గిరిజన, వ్యవసాయ మరియు అటవీ ప్రాంతాలలో ఔత్సాహ పారిశ్రామిక అభివృద్ధిపై దృష్టి సారించే వ్యవసాయ ఎంఎస్ఎంఇ విధానాన్ని తీసుకురావడానికి మంత్రిత్వ శాఖ కృషి చేస్తున్నట్లు ఎంఎస్ఎంఇ, ఉపరితల రవాణా, రహదారుల శాఖ మంత్రి శ్రీ నితిన్ గడ్కరీ ఈ రోజు తెలియజేశారు.
ఎంఎస్ఎంఇలపై కోవిడ్ -19 ప్రభావంపై ఎస్ఎంఇ ఛాంబర్ ఆఫ్ ఇండియా, ఎస్ఎంఇ ఎక్స్పోర్ట్ ప్రమోషన్ కౌన్సిల్ ప్రతినిధులు, సౌందర్యపోషణ, ఆరోగ్య పరిరక్షణ పరిశ్రమ ప్రతినిధులతో వీడియో కాన్ఫరెన్సింగ్ ద్వారా నిర్వహించిన సమావేశంలో ఆయన మాట్లాడారు. పరిశ్రమలు కోవిడ్-19 విస్తరించకుండా తగు జాగ్రత్తలు తీసుకోవాలని, సామజిక దూరం, పీపీఈ ల విషయంలో ఉన్న మార్గదర్శకాలను పాటించాలని కేంద్ర మంత్రి తెలిపారు. దిగుమతి ఉత్పత్తులకు ప్రత్యామ్నాయంగా దేశీయంగానే వాటిని తయారు చేస్తూ, ఎగుమతులను విస్తరించేలా దృష్టి పెట్టాలని కేంద్ర మంత్రి సూచించారు. మెట్రో నగరాలు కాకుండా ఇతర ప్రాంతాలలో పారిశ్రామిక క్లస్టర్లు విస్తరించాల్సిన అవసరం ఉందని ఆయన అభిప్రాయపడ్డారు పరిశ్రమలు భాగస్వాములు కావాలని కోరారు.
మారటోరియం పొడిగించడం, లాక్ డౌన్ లోను కార్మికులకు జీతాలు చెల్లించాలని రుణాలు పొందడానికి తగు అవకాశాలు కల్పించాలని పరిశ్రమ వర్గాలు సూచనలు చేశారు.
పరిశ్రమల ప్రతినిధులు చేసిన సూచనలు, విజ్ఞాపనలు సంబంధిత శాఖ లతో చర్చించి ప్రభుత్వం తగు విధంగా సానుకూలంగా స్పందిస్తుందని శ్రీ గడ్కరీ హామీ ఇచ్చారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 టీకా : అపోహలు - వాస్తవాలు
జూలై నెలలో అందుబాటులో ఉంచనున్న టీకా మోతాదుల గురించి రాష్ట్రాలు / కేంద్రపాలిత ప్రాంతాలకు ముందుగానే తెలియజేయడం జరిగింది
జూలై నెలలో రాష్ట్రాలు / కేంద్రపాలిత ప్రాంతాలకు 12 కోట్లకు పైగా టీకా మోతాదులు సరఫరా కానున్నాయి
అంతకు ముందు వారంతో పోలిస్తే, గత వారం 32 శాతం తక్కువగా టీకాలు వేయడం జరిగిందని ఆరోపిస్తూ, ఇటీవల కొన్ని ప్రసార మాధ్యమాల్లో వార్తా కథనాలు వెలువడ్డాయి.
ప్రైవేటు ఆసుపత్రులకు సరఫరాతో సహా 2021 జూలై నెలలో అందించనున్న టీకా మోతాదుల గురించి అన్ని రాష్ట్రాలు / కేంద్రపాలిత ప్రాంతాలకు చాలా ముందుగానే తెలియజేస్తున్నట్లు స్పష్టం చేయబడింది. కోవిడ్-19 టీకా మోతాదుల లభ్యత ఆధారంగా వారి కోవిడ్-19 టీకాలు వేసే కార్యక్రమాలను రూపొందించుకోవాలని, రాష్ట్రాలు / కేంద్రపాలిత ప్రాంతాలకు సూచించడం జరిగింది.
తయారీదారులతో నిర్వహించిన చర్చల ఆధారంగా, 2021 జూలై, నెలలో 12 కోట్లకు పైగా కోవిడ్-19 టీకా మోతాదులను, అందించనున్నట్లు, కేంద్ర ఆరోగ్య, కుటుంబ సంక్షేమ మంత్రిత్వ శాఖ అన్ని రాష్ట్రాలు / కేంద్రపాలిత ప్రాంతాలకు, తెలియజేసింది. ఈ ఉదయం వరకు, 2021 జూలై నెల సరఫరాలో భాగంగా, ఇప్పటికే అన్ని రాష్ట్రాలు / కేంద్రపాలిత ప్రాంతాలకు కలిపి మొత్తం 2.19 కోట్లకు పైగా మోతాదులను సరఫరా చేయడం జరిగింది. రాష్ట్రాలు / కేంద్రపాలిత ప్రాంతాలకు సరఫరా చేసే కోవిడ్-19 టీకా మోతాదుల సరఫరాకు సంబంధించిన సమాచారాన్ని ఎప్పటికప్పుడు, తగినంత ముందుగానే, వారికి తెలియజేయడం జరుగుతోంది.
అదేవిధంగా, పెరిగిన కవరేజ్ దృష్ట్యా ఎక్కువ సంఖ్యలో టీకా మోతాదులు అవసరమైతే, ఆ వివరాలను తెలియజేయవలసిందిగా, అన్ని రాష్ట్రాలు / కేంద్రపాలిత ప్రాంతాలను కోరడం జరిగింది.
(Visitor Counter : 176
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
దిగిరానున్న వంటనూనెల ధరలు
- శుద్ధి చేసిన సోయాబీన్ నూనె, శుద్ధి చేసిన సన్ఫ్లవర్ ఆయిల్పై ప్రాథమిక దిగుమతి సుంకం 5% తగ్గింపు
- నేటి నుంచి శుద్ధి చేసిన సోయాబీన్ నూనె, శుద్ధి చేసిన సన్ఫ్లవర్ ఆయిల్పై ప్రాథమిక దిగుమతి సుంకం 17.5 శాతం నుండి 12.5 శాతానికి తగ్గింపు
- దేశీయ విపణిలో వంట నూనెల ధరలను తగ్గించే దిశగా ప్రభుత్వం గతంలో తీసుకున్న చర్యలను మరింత ముందుకు తీసుకువెళ్లేలా చర్యలు
వినియోగదారులకు సరసమైన ధరలకు వంట నూనెలను లభ్యతను నిర్ధారించడానికి, కేంద్ర ప్రభుత్వం ఎడిబుల్ ఆయిల్స్పై ప్రాథమిక దిగుమతి సుంకాన్ని తగ్గించింది. శుద్ధి చేసిన సోయాబీన్ ఆయిల్ , రిఫైన్డ్ సన్ఫ్లవర్ ఆయిల్ )పై ప్రాథమిక దిగుమతి సుంకంను 17.5 శాతం నుండి 12.5 శాతానికి తగ్గిస్తూ ఆహార మరియు ప్రజా పంపిణీ శాఖ 14 జూన్, 2023న విడుదల చేసిన 39/2023 - కస్టమ్స్ నోటిఫికేషన్ను విడుదల చేసింది. వెంటనే నేటి నుంచే అమలులోకి వచ్చేలా ఈ నోటిఫికేషన్ విడుదలైంది. ఇది 31 మార్చి, 2024 వరకు అమల్లో ఉంటుంది. దేశీయ విపణిలో ఎడిబుల్ ఆయిల్స్ ధరలను తగ్గించేందుకు ప్రభుత్వం గతంలో తీసుకున్న చర్యలకు ఈ నిర్ణయం మరింతగా తోడ్పడుటును అందించనుంది. ప్రాథమిక దిగుమతి సుంకం అనేది వంటనూనెల ప్రాథిమిక ధరలపై ప్రభావం చూపే ఒక ముఖ్యమైన అంశం. ఇది దేశీయ ధరలను ప్రభావితం చేస్తుంది. రిఫైన్డ్ సన్ఫ్లవర్ ఆయిల్ మరియు రిఫైండ్ సోయాబీన్ ఆయిల్పై దిగుమతి సుంకాన్ని తగ్గించడం వల్ల వినియోగదారులకు ప్రయోజనం చేకూరుతుంది. ఎందుకంటే ఇది దేశీయ రిటైల్ ధరలను తగ్గించడంలో సహాయపడుతుంది. రిఫైన్డ్ సోయాబీన్ ఆయిల్ మరియు రిఫైన్డ్ సన్ఫ్లవర్ ఆయిల్పై దిగుమతి సుంకాలు చివరిసారిగా అక్టోబర్, 2021లో 32.5% నుండి 17.5%కి తగ్గించబడ్డాయి. ఇది 2021 సంవత్సరంలో అంతర్జాతీయ ధరలు చాలా ఎక్కువగా ఉండటం వల్ల దేశీయ ధరలలో ప్రతిబింబిస్తోందన్న నేపథ్యంలో ప్రభుత్వం ఆ నిర్ణయం తీసుకుంది. ఆహారం మరియు ప్రజాపంపిణీ శాఖ, వినియోగదారుల వ్యవహారాల మంత్రిత్వ శాఖ, ఆహారం మరియు ప్రజాపంపిణీ శాఖ దేశంలోని ఎడిబుల్ ఆయిల్ ధరలను నిశితంగా పర్యవేక్షిస్తోంది మరియు వినియోగదారులకు తగినంత లభ్యతను నిర్ధారిస్తుంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
గత 24 గంటలలో ఇండియా లో 1 లక్ష కొత్త కేసులు నమోదయ్యాయి. గత 61 రోజులలో ఇది కనిష్ఠం.
ఇండియా లోకి క్రియాశీల కేసుల సంఖ్య మరింత తగ్గి 14,01,609 కి చేరింది.
క్రియాశీల కేసులు గత 24 గంటలలో 76,190 తగ్గాయి
దేశవ్యాప్తంగా ఇప్పటివరకు కోలుకున్న మొత్తం కేసుల సంఖ్య 2,71,59,190
గత 24 గంటలలో కోలుకున్న పెషెంట్లు 1,74,399
వరుసగా 25 వ రోజు కూడా కొత్త రోజువారి కేసుల కంటే , కోలుకున్న కేసుల సంఖ్య ఎక్కువ
రికవరీ రేటు 93.94 శాతానికి పెరుగుదల
వారపు పాజిటివిటీ రేటు ప్రస్తుతం 6.21 శాతం
రోజువారీ పాజిటివిటీ రేటు 6.34 శాతం. వరుసగా 14 వ రోజు ఇది 10 శాతం కంటే తక్కువ
పరీక్షా సామర్ధ్యాన్ని గణనీయంగా పెంచారు. ఇప్పటివరకు 36.6 కోట్ల పరీక్షలు నిర్వహించారు.
నేషనల్వాక్సినేషన్ డ్రైవ్ కింద ఇప్పటివరకూ 23.27 కోట్ల వాక్సిన్ డోస్లు వేశారు.
ప్రధాన మంత్రి కార్యాలయం
ఐక్య రాజ్య సమితి సాధారణ సభ ను ఉద్దేశించి ప్రధాన మంత్రి శ్రీ నరేంద్ర మోదీ ప్రసంగం
ఐక్య రాజ్య సమితి సాధారణ సభ అధ్యక్షుడు శ్రీ వోల్కన్ బోజ్ కిర్, శ్రేష్ఠులు, మహిళలు, సజ్జనులారా,
నమస్తే.
డెబ్భయ్ అయిదు సంవత్సరాలకు పూర్వం యుద్ధ భయాల్లో నుంచి ఒక కొత్త ఆశ రేకెత్తింది. మానవ జాతి చరిత్ర లో మొట్టమొదటి సారిగా, యావత్తు ప్రపంచం కోసం ఒక సంస్థ ను ఏర్పాటు చేయడం జరిగింది. ఐరాస అధికారపత్రంలో వ్యవస్థాపక సంతకందారుగా ఉన్న భారతదేశం ఆ పవిత్ర దార్శనికత లో పాలుపంచుకొంది. ఈ ఘటన భారతదేశం స్వీయ సిద్ధాంతమైన ‘వసుధైవ కుటుంబకమ్’  కు అద్దం పట్టింది.
మన ప్రపంచం ప్రస్తుతం ఒక ఉత్తమ ప్రాంతం గా ఉందంటే అందుకు కారణం ఐక్య రాజ్య సమితే. ఐరాస పతాకం నీడలో అభివృద్ధి, శాంతి అనే ఆశయాల ను ముందుకు తీసుకుపోయిన వారందరికీ- ఐరాస శాంతి పరిరక్షక దళం సహా- మనం శ్రద్ధాంజలి ని ఘటిద్దాం. ఐరాస శాంతి పరిరక్షక దళాలకు పెద్ద ఎత్తున సైనికుల ను అందించిన దేశాల్లో భారతదేశం కూడా ఉంది.
ఎన్నో మైలురాళ్ళను అధిగమించినప్పటికీ, సిసలైన లక్ష్యాన్ని చేరుకోవడం ఇంకా అసంపూర్తిగానే మిగిలింది. చేయవలసిన పనులు ఎన్నో ఉన్నాయని ఈ రోజున మనం స్వీకరిస్తున్న దీర్ఘ ప్రభావ ప్రకటన సూచిస్తోంది. ఆ పనుల్లో.. ఘర్షణ ను నివారించడం, అభివృద్ధి జరిగేటట్లు చూడటం, జలవాయు పరివర్తన సంబంధిత సమస్యలను పరిష్కరించడం, అసమానతలను తగ్గించడం, డిజిటల్ సాంకేతిక పరిజ్ఞానాల ను పూర్తి స్థాయిలో వినియోగించుకోవడం.. వంటివి ఉన్నాయి. ఐక్య రాజ్య సమితిని సైతం సంస్కరించవలసిన అవసరం ఉందని ఈ ప్రకటన అంగీకరిస్తోంది.
కాలం చెల్లిన వ్యవస్థల తో వర్తమానంలోని సవాళ్ళ ను మనం ఎదుర్కోలేం. సమగ్ర సంస్కరణలకు బాట వేయకుండా ఐరాస విశ్వాస సంబంధిత సంక్షోభాన్ని ఎదుర్కొంటోంది. ఒక దేశంపై మరొక దేశం పరస్పరం ఆధారపడ్డ ప్రస్తుత ప్రపంచంలో సంస్కరణలకు చోటిచ్చే బహుళ పక్షీయ సంస్థలు మనకు ఎంతైనా అవసరం. అలాంటి సంస్థలు ఈనాటి వాస్తవాలకు అద్దం పడుతూ, స్టేక్ హోల్డర్స్ అందరికీ వారి వారి అభిప్రాయాలను వెల్లడించడానికి అవకాశాలిస్తూ, సమకాలీన సవాళ్ళ ను పరిష్కరించేవిగా ఉండి, మానవాళి సంక్షేమం పట్ల సైతం శ్రద్ధ వహించేవి అయి ఉండాలి.
ఇలాంటి గమ్యాన్ని చేరుకొనే ప్రయాణంలో, అన్ని దేశాలతో కలసి పయనించేందుకు భారతదేశం ఎదురుచూస్తోంది.
మీకు ఇవే ధన్యవాదాలు.
నమస్తే.
https://youtu.be/Ym90Jx9W7fs
ప్రధాన మంత్రి కార్యాలయం
డాక్టర్ టెహెమ్టెన్ ఉడ్వాడియా కన్నుమూతపై ప్రధానమంత్రి సంతాపం
డాక్టర్ టెహెమ్టెన్ ఉడ్వాడియా కన్నుమూతపై ప్రధానమంత్రి శ్రీ నరేంద్ర మోదీ సంతాపం ప్రకటించారు.
ఈ మేరకు ఒక ట్వీట్ ద్వారా ఇచ్చిన సందేశంలో:
“డాక్టర్ టెహెమ్టెన్ ఉడ్వాడియా వైద్య రంగంపై చెరగని ముద్ర వేశారు. ఆవిష్కరణాత్మక ఉత్సాహం, చికిత్స పద్ధతుల విషయంలో కాలంకన్నా ముందుండాలనే ఆకాంక్ష ఆయనకు విస్తృత గౌరవం తెచ్చిపెట్టాయి. ఆయన మృతి నన్నెంతో బాధించింది. ఈ విషాద సమయంలో డాక్టర్ ఉడ్వాడియా కుటుంబ సభ్యులకు, అభిమానులకు నా సానుభూతి తెలియజేస్తున్నాను.. ఓం శాంతిః” అని ప్రధాని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 190.99 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 18,604
మొత్తం కేసుల్లో క్రియాశీల కేసులు 0.04%
ప్రస్తుత రికవరీ రేటు 98.74%
గత 24 గంటల్లో 3,295 మంది కోలుకున్నారు. దీంతో, కోలుకున్నవారి మొత్తం సంఖ్య 4,25,73,460 కు పెరిగింది.
గత 24 గంటల్లో 2,841 కొత్త కేసులు నమోదయ్యాయి.
రోజువారీ పాజిటివిటీ రేటు 0.58%
వారపు పాజిటివిటీ రేటు 0.69%
గత 24 గంటల్లో చేసిన 4,86,628 కొవిడ్ పరీక్షలతో కలిపి ఇప్పటివరకు 84.29 కోట్ల పరీక్షలు చేశారు.
సాంస్కృతిక మంత్రిత్వ శాఖ
సాంస్కృతిక మంత్రిత్వ శాఖ మరియు భారత నౌకాదళం "పురాతన కుట్టిన నౌకానిర్మాణ పద్ధతి " పునరుద్ధరించడానికి ఒక అవగాహన ఒప్పందంపై సంతకం చేశాయి.
2000 సంవత్సరాల నాటి నౌకానిర్మాణ సాంకేతికతను పునరుద్ధరించడానికి సాంస్కృతిక మంత్రిత్వ శాఖ మరియు భారత నౌకాదళం చేసిన విశేషమైన ప్రయత్నాలు
2000 సంవత్సరాల నాటి నౌకానిర్మాణ సాంకేతికతను 'కుట్టిన నౌకానిర్మాణ పద్ధతి' అని పిలవబడే పునరుద్ధరణ మరియు సంరక్షించడానికి ఒక విశేషమైన చొరవలో సాంస్కృతిక మంత్రిత్వ శాఖ మరియు భారత నౌకాదళం అవగాహనా ఒప్పందం  కుదుర్చుకున్నాయి.
జులై 18, 2023న జరిగిన ఎమ్ఒయు సంతకం కార్యక్రమంలో సాంస్కృతిక మంత్రిత్వ శాఖ కార్యదర్శి శ్రీ గోవింద్ మోహన్తో సహా శ్రీమతి ఉమా నండూరి, సాంస్కృతిక శాఖ సంయుక్త కార్యదర్శి; శ్రీమతి ప్రియాంక చంద్ర, డైరెక్టర్ , సాంస్కృతిక మంత్రిత్వ శాఖ; రియర్ అడ్మిరల్ శ్రీ కె.ఎస్. శ్రీనివాస్; మరియు కమోడోర్ శ్రీ సుజీత్ బక్షి, భారత నౌకాదళం నుండి కమాండర్ శ్రీ సందీప్ రాయ్ వంటి విశిష్ట వ్యక్తులు పాల్గొన్నారు;
భారత నౌకాదళం మొత్తం ప్రాజెక్ట్ అమలు మరియు నిర్వహణను పర్యవేక్షిస్తుంది. సముద్ర భద్రతకు సంరక్షకులుగా మరియు ఈ రంగంలో నిపుణులుగా భారత నౌకాదళం యొక్క ప్రమేయం ఈ ప్రాజెక్ట్ నిర్వహణ మరియు భద్రత మరియు ఖచ్చితత్వానికి అత్యున్నత ప్రమాణాలకు కట్టుబడి ఉండేలా చేస్తుంది. వారి అమూల్యమైన అనుభవం మరియు సాంకేతిక పరిజ్ఞానం పురాతన కుట్టు పద్ధతిని విజయవంతంగా పునరుద్ధరించడంలో మరియు కుట్టిన ఓడ నిర్మాణంలో కీలక పాత్ర పోషిస్తాయి.
కుట్టిన ఓడ భారతదేశంలో గణనీయమైన సాంస్కృతిక విలువను కలిగి ఉంది, దాని చారిత్రక ప్రాముఖ్యత మరియు సాంప్రదాయ హస్తకళను కాపాడుతుంది. చరిత్ర అంతటా భారతదేశం బలమైన సముద్ర సంప్రదాయాన్ని కలిగి ఉంది మరియు కుట్టిన ఓడల వినియోగం వాణిజ్యం, సాంస్కృతిక మార్పిడి మరియు అన్వేషణలో కీలక పాత్ర పోషించింది. ఈ నౌకలు మేకులను ఉపయోగించకుండా చెక్క పలకలను కలిపి కుట్టడం ద్వారా నిర్మించబడ్డాయి. షాల్స్ మరియు ఇసుక బార్ల నుండి దెబ్బతినే అవకాశం వీటికి తక్కువ. ఐరోపా నౌకల రాక నౌకానిర్మాణ సాంకేతికతలలో మార్పుకు దారితీసినప్పటికీ, భారతదేశంలోని కొన్ని తీరప్రాంతాలలో ప్రధానంగా చిన్న స్థానిక ఫిషింగ్ బోట్ల కోసం నౌకలను కుట్టడం ద్వారా ఈ కళ ఉనికిలో ఉంది.
కనుమరుగవుతున్న ఈ కళను పునరుజ్జీవింపజేయడం అనేది భవిష్యత్ తరాలకు సాంస్కృతిక వారసత్వాన్ని కాపాడేందుకు చాలా కీలకం. పురాతన భారతీయ కుట్టు కళను ఉపయోగించి సముద్రంలో ప్రయాణించే చెక్కతో కుట్టిన తెరచాప నౌకను నిర్మించాలనే ప్రతిపాదన అభినందనీయమైన చొరవ. భారతదేశంలో మిగిలి ఉన్న సాంప్రదాయ నౌకాదారుల నైపుణ్యాన్ని పెంచడం మరియు వారి అసాధారణమైన నైపుణ్యాన్ని ప్రదర్శించడం ఈ ప్రాజెక్ట్ లక్ష్యం. సాంప్రదాయ నావిగేషనల్ పద్ధతులను ఉపయోగించి పురాతన సముద్ర మార్గాల్లో ప్రయాణించడం ద్వారా ప్రాజెక్ట్ హిందూ మహాసముద్రం అంతటా చారిత్రక పరస్పర చర్యల గురించి అంతర్దృష్టులను పొందేందుకు ప్రయత్నిస్తుంది, ఇది భారతీయ సంస్కృతి, జ్ఞాన వ్యవస్థలు, సంప్రదాయాలు, సాంకేతికతలు మరియు ఆలోచనల ప్రవాహాన్ని సులభతరం చేసింది.
కుట్టిన ఓడ ప్రాజెక్ట్ యొక్క ప్రాముఖ్యత దాని నిర్మాణానికి మించి విస్తరించింది. ఇది సముద్ర జ్ఞాపకశక్తిని పునరుద్ధరించడం మరియు భారత పౌరులలో దేశ గొప్ప సముద్ర వారసత్వం గురించి గర్వించదగ్గ భావాన్ని కలిగించడం లక్ష్యంగా పెట్టుకుంది. అలాగే హిందూ మహాసముద్ర తీర దేశాలలో సాంస్కృతిక జ్ఞాపకాలను ప్రోత్సహించడం దీని లక్ష్యం. ప్రాజెక్ట్ యొక్క సమగ్ర డాక్యుమెంటేషన్ మరియు కేటలాగ్ భవిష్యత్తులో సూచన కోసం విలువైన సమాచారం భద్రపరచబడిందని నిర్ధారిస్తుంది. ఈ ప్రాజెక్ట్ ఒక ప్రత్యేకమైన పడవ నిర్మాణ ప్రయత్నానికి ప్రాతినిధ్యం వహించడమే కాకుండా భారతదేశం యొక్క విభిన్న సాంస్కృతిక వారసత్వం మరియు పురాతన సముద్రయాన సంప్రదాయాలకు నిదర్శనంగా కూడా పనిచేస్తుంది.
ప్రధాన మంత్రి కార్యాలయం
జి7 సమిట్ లో భాగం గా రెండో రోజు న రెండు సమావేశాల లో పాలుపంచుకొన్న ప్రధాన మంత్రి
జి7 సమిట్ తాలూకు అవుట్ రీచ్ సెశన్స్ లో రెండో రోజు న ప్రధాన మంత్రి శ్రీ నరేంద్ర మోదీ రెండు సమావేశాల లో పాల్గొన్నారు. ఆ రెండు సమావేశాలు ‘బిల్డింగ్ బ్యాక్ టుగెదర్-ఓపెన్ సొసైటీస్ ఎండ్ ఇకానమిస్’,  ‘బిల్డింగ్ బ్యాక్ గ్రీనర్: క్లైమేట్ ఎండ్ నేచర్’  అనే పేరుల తో సాగాయి.
ఓపెన్ సొసైటీస్  సదస్సు లో ప్రధాన వక్త గా ప్రసంగించవలసిందిగా ఆహ్వానం అందుకొన్న ప్రధాన మంత్రి మాట్లాడుతూ, ప్రజాస్వామ్యం, స్వతంత్రత అనేవి భారతదేశం నాగరికత తాలూకు లక్షణాలు గా ఉన్నదీ గుర్తు చేశారు. బహిరంగ సమాజాలు దుష్ప్రచారానికి, సైబర్ దాడుల కు గురి అయ్యే ప్రమాదం ఉందంటూ అగ్ర నేత లు వెలిబుచ్చిన ఆందోళన తో ఆయన ఏకీభవించారు. సైబర్ స్పేస్ ను ప్రజాస్వామిక విలువల ను నష్టపరచడానికి కాకుండా మరింత ముందుకు నడిపించే సాధనం గా ఉండేటట్టు చూడవలసిన అవసరం ఎంతయినా ఉందని ఆయన నొక్కి చెప్పారు. ప్రజాస్వామ్యేతర, అసమాన స్వభావం కలిగిన ప్రపంచ పాలన సంస్థల ను గురించి ప్రధాన మంత్రి ప్రస్తావిస్తూ, బహుస్థాయిల ప్రణాళిక లో సంస్కరణలే బహిరంగ సమాజాల అస్తిత్వాన్ని ఖాయంగా ఉంచేందుకు బాధ్యత వహించగలవన్నారు. సమావేశం ముగింపు సందర్భం లో ‘బహిరంగ సమాజాల ప్రకటన’ ను నేత లు ఆమోదించారు.
జలవాయు పరివర్తన పై సమావేశం లో, ప్రధాన మంత్రి వేరు వేరు యూనిట్ ల రూపం లో పాటుపడే దేశాలు భూగ్రహం లో వాతావరణాన్ని, జీవ వైవిధ్యాన్ని, భూమి ని ఆవరించి ఉన్నటువంటి సాగరాలను కాపాడజాలవు అని స్పష్టం చేస్తూ జలవాయు పరివర్తన విషయం లో సామూహిక కార్యాచరణ ను చేపట్టాలని పిలుపు ను ఇచ్చారు. జలవాయు పరివర్తన కు వ్యతిరేకంగా భారతదేశం అవలంబిస్తున్న దృఢమైన వచనబద్ధత ను గురించి ప్రధాన మంత్రి ప్రస్తావిస్తూ, భారతీయ రైల్వేలు 2030 వ సంవత్సరానికల్లా నికరం గా సున్నా స్థాయి ఉద్గారాల దిశ గా సాగాలి అనే లక్ష్యాన్ని పెట్టుకొన్నట్లు తెలిపారు. పారిస్ ఒప్పందం లోని తీర్మానాల ను ఆచరణ లోకి తీసుకు వచ్చే దిశ లో పురోగమిస్తున్నది జి-20 సభ్యత్వదేశాల లో ఒక్క భారతదేశం మాత్రమే అని ఆయన నొక్కి చెప్పారు. భారతదేశం మొదలుపెట్టినటువంటి రెండు ప్రపంచ స్థాయి కార్యక్రమాలు.. ఒకటోది కోఎలిశన్ ఫార్ డిజాస్టర్ రిజిలియంట్ ఇన్ ఫ్రస్ట్రక్చర్ , రెండోది ఇంటర్ నేశనల్ సోలర్ అలయన్స్ .. అంతకంతకు ప్రభావవంతం గా నిరూపితం అవుతున్నాయన్న విషయాన్ని గమనించాలి అని కూడా ఆయన అన్నారు. మెరుగైన జలవాయు సంబంధి ధన సహాయం అందవలసింది అభివృద్ధి చెందుతున్న దేశాల కే అని ప్రధాన మంత్రి నొక్కి చెప్తూ, జలవాయు పరివర్తన దిశ లో ఒక సంపూర్ణమైనటువంటి వైఖరి ని అనుసరించాలని పిలుపు ఇచ్చారు. ఆ కోవ కు చెందిన విధానం సమస్య ను తగ్గించవలసిన అన్ని కోణాల ను స్పర్శించేది గాను, ప్రయోజనకారి కార్యక్రమాల ను అమలుపరచేది గాను, సాంకేతిక విజ్ఞానం బదిలీ, జలవాయు సంబంధి రుణ సహాయం, సమదృష్టి, జలవాయు సంబంధి న్యాయం, జీవనశైలి లో మార్పు వంటి ముఖ్య అంశాల తో కూడి ఉండాలి అన్నారు.
ప్రపంచ దేశాల మధ్య సంఘటితత్వం, ఐకమత్యం అవసరం.. అది కూడాను మరీ ముఖ్యం గా బహిరంగ సమాజాల మధ్య మరియు ఆర్థిక వ్యవస్థల లో ఆరోగ్యం, జలవాయు పరివర్తన, ఇకనామిక్ రికవరి ల వంటి సవాళ్ల కు ఎదురొడ్డి నిలవడం లో సంఘటితత్వం, ఐకమత్యం ఏర్పడాలి.. అంటూ ప్రధాన మంత్రి ఇచ్చిన సందేశాన్ని శిఖర సమ్మేళనం లో నేత లు స్వాగతించారు.
రైల్వే మంత్రిత్వ శాఖ
సబర్బన్ ప్రాంతాలకు, కొన్ని జోన్లలో పరిమిత సంఖ్యలో నడుస్తున్న లోకల్ ప్యాసింజర్ రైళ్ళకు మాత్రమే అన్రిజర్వడ్ టికెట్లు జారీ చేసేందుకు అనుమతి ఇవ్వడం జరిగింది
పండుగల స్పెషల్్స, క్లోన్ స్పెషల్్స సహా అన్ని ఎక్్సప్రెస్ రైళ్ళను పూర్తి రిజర్వేషన్తో నడిపే విధానంలో ఇప్పటి వరకు ఎటువంటి మార్పు లేదు
తదుపరి మార్పులు జరిగిన వెంటనే సంబంధితులందరికీ అందుకు అనుగుణంగా సమాచారం ఇవ్వడం జరుగుతుంది
రిజర్వేషన్ చేయని టిక్కెట్లకు సంబంధించి మీడియాలోని కొన్ని వర్గాలలో పలు కథనాలు ప్రచురితమయ్యాయి. దానికి సంబంధించి మార్గదర్శనం చేసేందుకు కొన్ని అంశాలను ఇవ్వడం జరిగింది -
పండుగల సందర్భంగా నడిపే ప్రత్యేక రైళ్ళు సహా అన్ని ఎక్్సప్రెస్ రైళ్ళు, క్లోన్ స్పెషల్స్ అన్నీ కూడా పూర్తి రిజర్వేషన్లతోనే ఇప్పటి వరకూ నడపడం జరుగుతోంది.
తదుపరి సూచన వచ్చే వరకు ప్రస్తుతం నడుస్తున్న మెయిల్ ఎక్స్ప్రెస్ ప్రత్యేక రైళ్ళు, పండుగలు/ శలువల స్పెషల్్స, క్లోన్ స్పెషల్స్ అన్నీ కూడా పూర్తిగా రిజర్వేషన్ ఆధారంగానే నడుస్తున్నాయి . సెకెండ్ క్లాస్ కోచలకు, ఎస్ ఎల్ ఆర్ కు చెందిన ప్రయాణీకుల భాగంతో కూడా వాటిని పూర్తిగా రిజర్వేషన్లతో మాత్రమే నడపడాన్ని కొనసాగిస్తాం.
కేవలం సబర్బన్ ప్రాంతాలకు, కొన్ని జోన్లలో పరిమిత సంఖ్యలో నడుస్తున్న లోకల్ ప్యాసింజర్ రైళ్ళకు మాత్రమే అనరిజర్వడ్ టిక్కెట్లను జారీ చేసేందుకు జోనల్ రైల్వేలకు అనుమతి ఇవ్వడం జరిగింది.
రైళ్ళు నడపడం, ప్రయాణ నియమాలు, రిజర్వేషన్లు అన్నీ కూడా కోవిడ్ సమయంలో నిరంతరం మార్పులు చెందుతున్నాయి. తదుపరి జరిగే మార్పులను, అవి చోటు చేసుకున్న సమయంలో సంబంధిత వ్యక్తులందరికీ తెలియజేయడం జరుగుతుంది.
ప్రధాన మంత్రి కార్యాలయం
ఏశియాన్ గేమ్స్2022 లో టెనిస్ మెన్స్ డబల్స్ ఈవెంట్ లోభారత క్రీడాకారులు వెండి పతకం గెలిచినందుకు సంతోషాన్ని వ్యక్తం చేసిన ప్రధానమంత్రి
హాంగ్ ఝోవు లో జరుగుతున్న ఏశియాన్ గేమ్స్ 2022 లో టెనిస్ మెన్స్ డబల్స్ ఈవెంట్ లో వెండి పతకాన్ని క్రీడాకారులు శ్రీ రామ్ కుమార్ రామనాథన్ మరియు శ్రీ సాకేత్ మైనేని లతో కూడిన పురుషుల డబల్స్ జోడీ గెలిచిన సందర్భం లో వారికి అభినందనల ను ప్రధాన మంత్రి శ్రీ నరేంద్ర మోదీ వ్యక్తం చేశారు.
ప్రధాన మంత్రి ఎక్స్ మాధ్యం లో -
‘‘గొప్ప కబురు. మన టెనిస్ క్రీడాకారుల కు ధన్యవాదాలు. ఏశియాన్ గేమ్స్ లో రజత పతకాన్ని క్రీడాకారులు శ్రీ రామ్ కుమార్ రామనాథన్ మరియు శ్రీ సాకేత్ మైనేని లతో కూడిన పురుషుల డబల్స్ జోడీ గెలుచుకొన్న సందర్భం లో వారికి ఇవే అభినందన లు. వారి యొక్క అసామాన్యమైనటువంటి టీమ్ వర్క్ మనల ను అందరిని ఆశ్చర్య చకితులను చేసింది. వారు భావి ప్రయాసల లో సైతం రాణించు గాక.’’ అని పేర్కొన్నారు.
(
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
యాక్సెస్ ప్రొవైడర్లకు ట్రాయ్ ఆదేశాలు
హెడ్లు, మెసేజ్ టెంప్లేట్ల దుర్వినియోగాన్ని ఆపడానికి, టెలికాం వనరులను ఉపయోగించి అనధికారిక ప్రమోషన్లను అరికట్టడానికి యాక్సెస్ ప్రొవైడర్లకు ట్రాయ్ ఆదేశాలు
ప్రసారాల మంత్రిత్వ శాఖ ఆధ్వర్యంలోని టెలికాం రెగ్యులేటరీ అథారిటీ ఆఫ్ ఇండియా , డిస్ట్రిబ్యూటెడ్ లెడ్జర్ టెక్నాలజీస్  ప్లాట్ఫారమ్లో ఆమోదించబడిన హెడర్లు, మెసేజ్ టెంప్లేట్లను ఉపయోగించి రిజిస్టర్డ్ టెలిమార్కెటర్స్  ద్వారా ప్రచార సందేశాలు పంపబడుతున్నాయని నిర్ధారించడానికి మరియు దుర్వినియోగాన్ని అరికట్టడానికి వీలుగా.. హెడ్లు మరియు మెసేజ్ టెంప్లేట్లు టెలికాం కమర్షియల్ కమ్యూనికేషన్ కస్టమర్ ప్రిఫరెన్స్ రెగ్యులేషన్స్- 2018  మరియు టెలికాం రెగ్యులేటరీ అథారిటీ ఆఫ్ ఇండియా యాక్ట్ -1997  కింద యాక్సెస్ సర్వీస్ ప్రొవైడర్లకు రెండు వేర్వేరు నిర్ధేశకాలను జారీ చేసింది.
ప్రిన్సిపల్ ఎంటిటీల  హెడర్లు మరియు మెసేజ్ టెంప్లేట్లను కొందరు టెలిమార్కెటర్లు దుర్వినియోగం చేస్తున్నారని TRAI గమనించింది. దీన్ని ఆపివేయడానికి, యాక్సెస్ సర్వీస్ ప్రొవైడర్లు ఈ కింది సూచనలు చేయబడినాయి;
a. డీఎల్టీ ప్లాట్ఫారమ్లో అన్ని నమోదిత హెడర్లు & సందేశ టెంప్లేట్లను తిరిగి ధ్రువీకరించండి మరియు ధ్రువీకరించబడని అన్ని శీర్షికలు మరియు సందేశ టెంప్లేట్లను వరుసగా 30 మరియు 60 రోజులలోపు బ్లాక్ చేయండి.
b. అటువంటి శీర్షికలు సృష్టించబడిన సమయ వ్యవధి తర్వాత వెంటనే తాత్కాలిక శీర్షికలు నిష్క్రియం చేయబడతాయని నిర్ధారించుకోండి.
c. మెసేజ్ టెంప్లేట్లోని కంటెంట్ వేరియబుల్స్ అవాంఛనీయ కంటెంట్లను జొప్పించే సౌలభ్యాన్ని కలిగి లేవని నిర్ధారించుకోండి. మెసేజ్ ట్రాన్స్మిషన్లో పాల్గొన్న ఎంటిటీలు అవసరమైతే స్పష్టంగా గుర్తించబడాలి మరియు ట్రాక్ చేయబడాలి.
d. మెసేజ్ గ్రహీతలలో గందరగోళాన్ని తొలగించండి మరియు దుర్వినియోగాన్ని నిరోధించండి, వివిధ ప్రధాన సంస్థల పేర్లతో యాక్సెస్ ప్రొవైడర్ల ద్వారా లుక్-అలైక్ హెడర్లు  నమోదు చేయబడవు.
టెలిఫోన్ నంబర్లను ఉపయోగించే టెలిమార్కెటర్లతో సహా అనధికార లేదా నమోదుకాని టెలిమార్కెటర్ల నుండి వచ్చే సందేశాలను అరికట్టడానికి, యాక్సెస్ ప్రొవైడర్లు ఈ క్రింది విధంగా నిర్దేశించబడ్డారు-
• డిస్ట్రిబ్యూటెడ్ లెడ్జర్ టెక్నాలజీస్  ప్లాట్ఫారమ్లో నమోదు చేసుకోని టెలిమార్కెటర్లందరినీ, మెసేజ్ టెంప్లేట్ స్క్రబ్బింగ్ మరియు యాక్సెస్ ప్రొవైడర్స్ నెట్వర్క్ ద్వారా గ్రహీతలకు సందేశాలను డెలివరీ చేయకుండా నిరోధించండి;
• టెలిఫోన్ నంబర్లను  ఉపయోగించి నమోదు చేయని టెలిమార్కెటర్లు లేదా టెలిమార్కెటర్ల ద్వారా ప్రచార సందేశాలు ప్రసారం చేయబడవని నిర్ధారించుకోండి;
• నిబంధనల నిబంధనల ప్రకారం ఇటువంటి తప్పు టెలిమార్కెటర్లందరిపై చర్య తీసుకోండి. సంబంధిత చట్టాల ప్రకారం చర్యలను ప్రారంభించండి. యాక్సెస్ సర్వీస్ ప్రొవైడర్ అటువంటి టెలిమార్కెటర్ల వివరాలను ఇతర యాక్సెస్ ప్రొవైడర్లకు కూడా తెలియజేస్తారు, వారు తమ నెట్వర్క్ల ద్వారా ఎలాంటి వాణిజ్య కమ్యూనికేషన్లను పంపకుండా ఈ ఎంటిటీలను నిషేధిస్తారు;
ముప్పై రోజుల్లో పై ఆదేశాలను పాటించాలని టెలికాం సర్వీస్ ప్రొవైడర్లందరినీ ఆదేశించింది. ఈ విషయమై ఏదైనా వివరణ/ ఇతర సమాచారం కోసం శ్రీ జైపాల్ సింగ్ తోమర్, సలహాదారు  ట్రాయ్ సంస్థను 011-23230404 టెలిఫోన్ నంబరులో సంప్రదించవచ్చు.